# name
Aprenentatge basat en projectes (ABP) en el marc d'una experiència d'aprenentatge-servei (APS) interuniversitària en enginyeria

# metadata.dc.description[].value
Aquest document resum les activitats realitzades en el marc del projecte finançat pel Programa de Millora i Innovació docent de la UB, 2016PID-UB/008.

# metadata.dc.description.abstract[].value
El projecte ha estat la continuació de tres projectes desenvolupats en els respectius cursos anteriors (2012-13, 2013-14, 2014-15) i finançats per la Universidad del País Vasco i la Universitat Jaume I de Castelló, en els que s'havia treballat la implementació de la metodologia d'aprenentatge basat en projectes amb resultats molt satisfactoris. En els cursos anteriors es va implantar aquesta metodologia en diferents assignatures de l’àmbit de la Ciència dels Materials a cada universitat participant (Universidad del País Vasco (EHU), Universitat Jaume I de Castelló (UJI), Universitat de Barcelona (UB), Universidad de Málaga (UMA)), però cadascuna amb un perfil diferent d’estudiant (diferents enginyeries). En cada projecte es va escollir un objecte sobre el qual els estudiants havien de treballar: unes maquinetes d’afaitar, uns bastons per caminar i un pòdium, respectivament. Com l’objecte a estudiar en els darrers projectes va ser el mateix per a totes les universitats, es van poder comparar els resultats obtinguts en cadascuna d’elles en els diferents Wokshops IdM@ti que s’organitzen anualment, s’han presentat en diferents congressos  i s’han publicat recentment. D’altra banda, l’origen dels estudiants és diferent, cadascun treballa en el disseny de l’objecte, la selecció de materials i processat, des de diferents punts de vista. Els alumnes de Disseny Industrial (UJI) fan un redisseny del producte; els d’Enginyeria Mecànica (EHU i UMA) estudien els antecedents i els requeriments mecànics; i els d’Enginyeria de Materials (UB) fan la selecció de materials per al nou disseny. En el present projecte finançat pel PMID s’han incorporat els alumnes de la Universitat Politècnica de Catalunya (UPC), treballant la part de processat i obtenció del prototip. A més, el projecte actual pretén portar a terme un servei a la comunitat (ApS). Es va contactar amb el Maset de Frater, un centre especialitzat en persones amb limitacions funcionals severes ubicat al Grao de Castelló. El centre i, concretament els interns i el gabinet tècnic del centre, han actuat com a ens promotor i usuari final del producte objecte del treball durant els dos cursos que ha durat el projecte. En aquest sentit, els estudiants de les universitats participants han tingut la possibilitat de contactar i interactuar amb l’usuari final amb la finalitat de conèixer les seves limitacions i restriccions, de manera que el seu treball s’ha vist clarament reforçat de manera positiva.

# metadata.dc.title[].value
Aprenentatge basat en projectes (ABP) en el marc d'una experiència d'aprenentatge-servei (APS) interuniversitària en enginyeria